**KOMISIJA ZA OCJENU I ODBRANU**

**ZAVRŠNOG RADA NA DRUGOM (II) CIKLUSU STUDIJA**

* **V i j e ć u**  -

**Fakulteta političkih nauka**

**I Z V J E Š T A J**

**KOMISIJE ZA OCJENU I ODBRANU ZAVRŠNOG RADA**

Odlukom vijeća Fakulteta političkih naukaod 12.07.2021.godine broj: 01-3-77-23-2/21 imenovani smo u komisiju za ocjenu i odbranu završnog rada na drugom (II) ciklusu studija
(4+1) studenta **Edina Fazlića** pod naslovom:

**REFLEKSIJE ORGANIZIRANOG KRIMINALA NA STANJE UNUTARNJE SIGURNOSTI**

Komisija je u sastavu:

1. Prof.dr. Sead Turčalo, predsjednik
2. Prof.dr. Mirza Smajić, član/mentor
3. Prof.dr. Vlado Azinović, član
4. Prof.dr. Emir Vajzović, zamjenski član

Mentor rada je prof.dr. Mirza Smajić.

Shodno Pravilima studiranja drugi (II) ciklus studija na Univerzitetu u Sarajevu, student-ica je podni-o/jela zahtjev za ocjenu i odbranu završnog rada i priložio-la sljedeće:

* pisanu saglasnost mentora da rad ispunjava kriterije navedene u obrazloženju teme,
* tri neukoričena primjerka rada – radna verzija,
* izvještaj iz službene evidencije o ispitima i (E)CTS bodovima.

Komisija konstatira da je student-ica položio-la sve ispite i izvrši-o/la druge obaveze predviđene studijskim programom.

Pregledom rada komisija je ocijenila da se student-ica **Edin Fazlić** pridržava-o/la teme za izradu završnog rada. Daje se kratak rezime završnog rada:

Intencija ovog rada jeste istražiti utjecaj organiziranog kriminala na sigurnost određene države, regije ili šireg prostora na sigurnost države i njenih građana. U okviru rada kandidat je proučavao različite aspekte organiziranog kriminala i pojedinih njegovih pojavnih oblika, te kako isti ugrožavaju unutarnju sigurnost, društveni poredak, kao i implikacije na stabilnost jedne države ili regije.

Rad se sastoji od tri poglavlja, koji se baziraju na istraživanju vezanom za identifikaciju i analizu pojavnih oblika organiziranog krimnala, osvrt na pojedine zemlje, i utjecaj organiziranog kriminala na državu i njene institucije, društvo i privredu unutar određenog područja.

U prvom poglavlju rada kandidat je definisao sve bitne pojmove i postavio generalnu hipotezu koja glasi „Stanje unutarnje sigurnosti države je indirektno povezano sa nivoom uspješnosti borbe protiv organiziranog kriminala, odnosno njegovih pojavnih oblika, što zavisi od više faktora, kao što su: politička stabilnost u društvu, kriminalne aktivnosti na posmatranom području, sigurnost granica i slično. Saradnjom policijsko-pravosudnih institucija unutar države i izvan njenih granica će se djelovati na pojavne oblike organiziranog kriminala, odnosno njegove aktere sprovođenjem pozitivno-pravnih propisi koji su na snazi“, što će se kroz rad i dokazati.

U drugom poglavlju kandidat je prezentirao viđenje organiziranog kriminala u savremenim uslovima sa posebnim akcentom na više pojavnih oblika organiziranog kriminala, te njihov uticaj na državu i društvo. Također je ukazano na bitnost oduzimanja nezakonito stečene imovine u borbi protiv organiziranog kriminala, te su predoćena rješenja koja su izgrađena u pojedinim europskim zemljama, stanje u Bosni i Hercegovini po navedenoj problematici, te zakonska rješenja i nedostaci u provođenju istih.

U trećem poglavlju je ukazao na ozbiljnost i kompleksnost utjecaja organiziranog kriminala na unutarnju sigurnost države i mogućnost destabilizacije društva, utjecaj na ekonomiju, te mogućnost narušavanja povjerenja građana u državne institucije, odnosno vlast. U istom poglavlju je napravljen osvrt borbe protiv organiziranog kriminala u Bosni i Hercegovini, Velikoj Britaniji, Sjedinjenim Američkim Državama i Saveznoj Republici Njemačkoj i izgrađeni sistemi, njihovo djelovanje, te način sprečavanja počinjenja krivičnh djela.

U ovom radu je potvrđena generalna hipoteza, te dati odgovori na pitanja koja su postavljena u pomoćnoj hipotezi gdje su detektovani slabosti sistema i pronađena određena pozitivna rješenja, koja su za rezultat imala rast povjerenja građana u institucije. Na kraju je zaključeno da je organizirani kriminal kao fenomen izazov savremenog društva, na koje ima određene efekte, a nadležne državne i međunarodne institucije su zadužene da razviju pravovremeni sistem prepoznavanja ove pojave kako se ne bi izgradila i negativno utjecala na društvo. Prije svega je posmatrano i međunarodno djelovanje organiziranog kriminala zbog čega kandidat smatra da je neophodno koordinirano djelovanje međudržavnih i regionalnih institucija, jer je tehnološki napredak društva jedan od razloga zašto organizirani kriminal treba posmatrati kao globalnu pojavu, zbog čega kontinuirano jačanje normativa treba ići u smjeru koji će djelovanje pravosuđa i policije biti učinkovitije.

Komisija konstatira da je završni rad studenta-ice **Edina Fazlića** rad u kojem je student-ica obradi-o/la odabranu temu primjenom naučnih/stručnih metoda, te time dokaza-o/la da je savlada-o/la nastavni plan i program studija, steka-o/la potrebno znanje i osposobi-o/la se za njegovu primjenu, kao i da je osposobljen-a da izvodi zaključke na osnovu postavljenih zadataka.

Na osnovu naprijed iznesenog komisija smatra da su ispunjeni svi formalni i suštinski uvjeti za odbranu završnog rada, te predlaže vijeću **Fakulteta političkih nauka** Univerziteta u Sarajevu da prihvati izvještaj i student-u/ici **Edinu Fazliću** odobri javnu odbranu.

Sarajevo, 25.05.2023.godine

|  |  |
| --- | --- |
|  | K O M I S I J A: |
| 1. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| 2. | Prof.dr. Sead Turčalo, predsjednik\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| 3. | Prof.dr. Mirza Smajić, mentor/član\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| 4. | Prof.dr. Vlado Azinović, član\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | Prof.dr. Emir Vajzović, zamjenski član |